Suchý ranný kašeľ u syna – rady na zmiernenie a vhodné produkty.
Dobrý deň,prosím o radu.Môj dospelý syn už asi 2mesiace má taký suchý "kuckavý"kašeľ. Cez deň je to takmer bez problémov,iba sem tam,skôr ráno ho chytí ten kašeľ. V noci prespí dobre. Hlieny nevykašľava žiadne. Prosím, čo by mu mohlo pomôcť. Ďakujem za odpoveď.  Pekný deň prajem.
Dobrý deň,
ďakujeme za Vašu otázku.
Kašeľ, ktorý trvá viac ako 3 týždne, označujeme ako chronický kašeľ. Dlhotrvajúci kašeľ sa môže vyskytovať pri viacerých ochoreniach. Okrem baktérií a vírusov môže byť pôvodcom napríklad alergia, astma, refluxná choroba pažeráka, ochorenie srdca, objavuje sa aj ako nežiadúci účinok niektorých liekov, ale môže byť aj psychogénneho pôvodu. Vyskytuje sa tiež aj u fajčiarov.
Na symptomatickú liečbu suchého dráždivého kašľa, je vhodné voliť prípravky ktoré sa zaraďujú do skupiny antitusík (liečivá tlmiace kašeľ). Tam patria všetky prípravky , ktoré obsahujú liečivá ako butamirát, dextrometorfán, oxeladín, levodropropizín, kodeín. Pozitívne skúsenosti máme s liečbou sirupom
Tussical
, ktorého dávkovanie je pre dospelých 15 ml sirupu 4x denne.
Možnosťou je aj užívanie sirupu s obsahom
islandského lišajníka
, ktorý chráni, zvlhčuje ústnu sliznicu a znižuje reflex kašľa. Je vhodný aj ako pomocný prípravok pri bakteriálnych a vírusových infekciách (napr. nachladnutie, angína), ako aj po chorobách na zmiernenie podráždenia sliznice. Maximálna denná dávka je 5 ml 4 krát denne.
Takisto, odporúčam piť veľa tekutín, vhodný je napríklad
čaj na dýchacie cesty
.
V prípade, že budú ťažkosti aj po preliečení pokračovať, je potrebné pre zistenie príčiny kontaktovať lekára.
Prajem všetko dobré.
S pozdravom
Mgr. Emma Halás Haluščíková